CELEX: 32014L0074
Language: sl
Date: 2014-03-13 00:00:00
Title: Delegirana direktiva Komisije 2014/74/EU z dne 13. marca 2014 o spremembi Priloge IV k Direktivi 2011/65/EU Evropskega parlamenta in Sveta glede izjeme pri uporabi svinca v skladnih sistemih pinskih priključkov, razen sistema C-press, za instrumente za spremljanje in nadzor za industrijsko uporabo zaradi prilagoditve tehničnemu napredku  Besedilo velja za EGP

20.5.2014   
            
            
               SL
            
            
               Uradni list Evropske unije
            
            
               L 148/82
            
         DELEGIRANA DIREKTIVA KOMISIJE 2014/74/EU
   z dne 13. marca 2014
   o spremembi Priloge IV k Direktivi 2011/65/EU Evropskega parlamenta in Sveta glede izjeme pri uporabi svinca v skladnih sistemih pinskih priključkov, razen sistema C-press, za instrumente za spremljanje in nadzor za industrijsko uporabo zaradi prilagoditve tehničnemu napredku
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (1) ter zlasti člena 5(1)(a) Direktive,
   ob upoštevanju naslednjega:
   
               (1)
            
            
               Direktiva 2011/65/EU prepoveduje uporabo svinca v električni in elektronski opremi, ki je dana na trg.
            
         
               (2)
            
            
               Skladni sistemi pinskih priključkov se uporabljajo v hitrih digitalizatorjih, virih radiofrekvenčnih in valovnih signalov ter v brezžični opremi za preskušanje. Skladni sistemi pinskih priključkov brez svinca se še ne uporabljajo v instrumentih za spremljanje in nadzor za industrijsko uporabo (IMCI). Zahteve glede zmogljivosti in zanesljivosti so pri instrumentih za spremljanje in nadzor za industrijsko uporabo višje, kot pri drugi električni in elektronski opremi in v teh pogojih zanesljivost nadomestkov brez svinca ni zagotovljena.
            
         
               (3)
            
            
               Da bi proizvajalci lahko dosegli tehnično izvedljivost komponent brez svinca in v zadostni meri dokazali njihovo zanesljivost pri uporabi v instrumentih za spremljanje in nadzor za industrijsko uporabo, bi morala biti uporaba svinca v sistemih pinskih priključkov, razen sistema C-press, za instrumente za spremljanje in nadzor za industrijsko uporabo, izvzeta iz prepovedi do 31. decembra 2020. Glede na inovacijske cikle za instrumente za spremljanje in nadzor za industrijsko uporabo je to relativno kratko prehodno obdobje, ki verjetno ne bo negativno vplivalo na inovacije.
            
         
               (4)
            
            
               V skladu z načelom „popravljeno kot izdelano“ iz člena 4(4) Direktive 2011/65/EU, katerega namen je podaljšanje življenjske dobe skladnih proizvodov, ki so bili dani na trg, velja ta izjema za nadomestne dele brez časovnih omejitev tudi po končnem datumu.
            
         
               (5)
            
            
               Direktivo 2011/65/EU bi bilo zato treba ustrezno spremeniti –
            
         SPREJELA NASLEDNJO DIREKTIVO:
   Člen 1
   Priloga IV k Direktivi 2011/65/EU se spremeni, kakor je navedeno v Prilogi k tej direktivi.
   Člen 2
   1.   Države članice sprejmejo zakone in druge predpise, potrebne za uskladitev s to direktivo, najpozneje zadnji dan šestega meseca po začetku veljavnosti. Komisiji takoj sporočijo besedilo navedenih predpisov.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice Komisiji sporočijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 13. marca 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 174, 1.7.2011, str. 88.
   
      PRILOGA
      V Prilogi IV k Direktivi 2011/65/EU se doda naslednja točka 36:
      
         
                     „36.
                  
                  
                     Svinec, ki se uporablja v skladnih pinskih priključkih, razen C-press, za instrumente za spremljanje in nadzor za industrijsko uporabo.
                     Preneha veljati 31. decembra 2020. Po tem datumu se lahko uporablja v nadomestnih delih za instrumente za spremljanje in nadzor za industrijsko uporabo, ki se dajo na trg pred 1. januarjem 2021.“